**«ΕΝΙΣΧΥΣΗ ΓΝΩΣΕΩΝ ΚΑΙ ΔΕΞΙΟΤΗΤΩΝ ΕΡΓΑΖΟΜΕΝΩΝ ΣΕ ΘΕΜΑΤΙΚΑ ΑΝΤΙΚΕΙΜΕΝΑ ΕΞΟΙΚΟΝΟΜΗΣΗΣ ΕΝΕΡΓΕΙΑΣ ΣΕ ΚΤΙΡΙΑ ΜΕΣΩ ΚΑΤΑΛΛΗΛΩΝ ΕΓΚΑΤΑΣΤΑΣΕΩΝ ΚΑΙ ΔΟΜΙΚΩΝ ΥΛΙΚΩΝ ΚΑΙ ΕΦΑΡΜΟΓΩΝ ΑΝΑΝΕΩΣΙΜΩΝ ΠΗΓΩΝ ΕΝΕΓΕΙΑΣ»**

Η **ΟΜΟΣΠΟΝΔΙΑ ΗΛΕΚΤΡΟΛΟΓΩΝ ΕΛΛΑΔΑΣ (Ο.Η.Ε)*,*** ως Δικαιούχος Φορέας της πράξης με τίτλο «Ενίσχυση των γνώσεων και δεξιοτήτων εργαζομένων σε θεματικά αντικείμενα εξοικονόμησης ενέργειας σε κτίρια μέσω κατάλληλων εγκαταστάσεων και δομικών υλικών και εφαρμογών ανανεώσιμων πηγών ενέργειας», με 5047764, που υλοποιείται στο πλαίσιο του Ε.Π. «Ανταγωνιστικότητα, Επιχειρηματικότητα & Καινοτομία 2014-2020», με συγχρηματοδότηση της Ελλάδας και της Ευρωπαϊκής Ένωσης, έχει αναλάβει την υλοποίηση της βάσει της υπ’ Αρ. Πρωτ. 4682/1000/Α3/02-09-2020 Απόφασης Έγκρισης.

Αντικείμενο της πράξης είναι η **Συμβουλευτική, η Κατάρτιση και η Πιστοποίηση** των επαγγελματικών προσόντων **1.285 εργαζομένων του ιδιωτικού τομέα από όλη την Επικράτεια, ανεξάρτητα από τον τομέα της οικονομίας στο οποίο απασχολούνται**.

Τα προγράμματα κατάρτισης που θα υλοποιηθούν περιλαμβάνουν θεωρητική κατάρτιση **150 ωρών**, στα κάτωθι θεματικά αντικείμενα:

|  |
| --- |
| * **Τεχνικές Προώθησης και Πώλησης Ενεργειακά Οικονομικών Δομικών Προϊόντων και Συστημάτων Ενεργειακής Αναβάθμισης Κτιρίων (Green Marketing)**
 |
| * **Εξοικονόμηση Ενέργειας & Βελτίωση Ενεργειακής Απόδοσης Κτιριακών Εγκαταστάσεων**
 |
| * **Εφαρμογές Τεχνολογιών Ανανεώσιμων Πηγών Ενέργειας (ΑΠΕ) για ενεργειακές ανάγκες κτιρίων**
 |

Η κατάρτιση, αναλόγως των εξελίξεων λόγω κορονοϊού (COVID-19), είναι δυνατόν να υλοποιηθεί με τη μέθοδο της εξ αποστάσεως τηλεκατάρτισης μετά από άδεια του Υπουργείου Ανάπτυξης.

Οι Ωφελούμενοι θα λάβουν εκπαιδευτικό επίδομα **5,00€ μικτά** ανά ώρα κατάρτισης συμπεριλαμβανομένων των νόμιμων κρατήσεων .

Τα προγράμματα συμβουλευτικής, κατάρτισης & πιστοποίησης θα υλοποιηθούν στο σύνολο των **13 Περιφερειών της χώρας**.

Η κατανομή των Ωφελούμενων ανά Δ. Περιφέρεια απεικονίζεται στον πίνακα που ακολουθεί:

|  |  |  |
| --- | --- | --- |
| **Α/Α** | **Διοικητική Περιφέρεια** | **Αριθμός Ωφελούμενων ανά Διοικητική Περιφέρεια**  |
| **1** | Ανατολική Μακεδονία - Θράκη | 156 |
| **2** | Κεντρική Μακεδονία | 394 |
| **3** | Ήπειρος | 72 |
| **4** | Θεσσαλία | 94 |
| **5** | Δυτική Ελλάδα | 72 |
| **6** | Δυτική Μακεδονία | 70 |
| **7** | Πελοπόννησος | 80 |
| **8** | Βόρειο Αιγαίο | 18 |
| **9** | Κρήτη | 40 |
| **10** | Ιόνια Νησιά | 18 |
| **11** | Αττική | 123 |
| **12** | Νότιο Αιγαίο | 94 |
| **13** | Στερεά Ελλάδα | 54 |
| **Γενικό Σύνολο Ωφελούμενων**  | **1.285** |

Τα συγκεκριμένα προγράμματα κατάρτισης πρόκειται να καλύψουν τις εκπαιδευτικές ανάγκες των εργαζομένων, λαμβάνοντας μέσω αυτών τις απαραίτητες γνώσεις και δεξιότητες για να ανταπεξέλθουν στις σύγχρονες απαιτήσεις.